MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                                                                                                      

HOTĂRÂREA NR.211
     

 Consiliul Local al Municipiului Craiova, întrunit în şedinţa ordinară din data de  27.05.2010;

 Având în vedere raportul nr.70237/2010 întocmit de Direcţia Servicii Publice prin care se propune modificarea Hotărârii Consiliului Local al Municipiului Craiova nr.123/2008 referitoare la aprobarea tarifelor pentru realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor în municipiul Craiova şi rapoartele comisiilor de specialitate ale Consiliului Local al Municipiului Craiova nr.75, 76, 77, 79, 80/2010; 
În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003 şi Hotărârii Guvernului nr.955/2004 privind aprobarea reglementărilor cadru de aplicare a acesteia;

  În temeiul art.36 alin.2 lit. d coroborat cu alin.6 lit. a, pct.11,  art. 45 alin.1 şi art.61 alin.2 din Legea nr.215/2001 privind administraţia publică locală, republicată;

 

HOTĂRĂŞTE:

 

Art.1.  Se aprobă modificarea, prin  completarea anexei Hotărârii Consiliului Local al Municipiului Craiova nr. 123/2008, cu tariful orar pentru activitatea de dispecerizare la centrul de monitorizare şi control a traficului rutier, în cuantum de 14,39 lei/oră. 
Art.2.  Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

